**Universidade de São Paulo**

**Faculdade de Filosofia, Letras e Ciências Humanas**

**Literatura Latina: Lírica (2º. Semestre/2014)**

**Prof. Alexandre Pinheiro Hasegawa**

**Aula 1**

**1.** As espécies líricas

**1.1** Hor., *ars*, 73–85:

Res gestae regumque ducumque et tristia bella

quo scribi possent numero, monstrauit Homerus.

Versibus impariter iunctis querimonia primum, **75**

post etiam inclusa est uoti sententia compos;

quis tamen exiguos elegos emiserit auctor,

grammatici certant et adhuc sub iudice lis est.

Archilochum proprio rabies armauit iambo;

hunc socci cepere pedem grandesque coturni, **80**

alternis aptum sermonibus et popularis

uincentem strepitus et natum rebus agendis.

Musa dedit fidibus diuos puerosque deorum

et pugilem uictorem et equom certamine primum

et iuuenum curas et libera uina referre. **85**

**2.** O livro ou os livros de Catulo:

**2.1**. Cat. 1:

Cui dono lepidum novum libellum

arida modo pumice expolitum?

Corneli, tibi: namque tu solebas

meas esse aliquid putare nugas.

Iam tum, cum ausus es unus Italorum **5**

omne aevum tribus explicare cartis . . .

Doctis, Iuppiter, et laboriosis!

Quare habe tibi quidquid hoc libelli—

qualecumque, quod, o patrona virgo,

plus uno maneat perenne saeclo! **10**